J. PURKYNÉ: 



4. Protozoa. 



Acalephae num nominandae hic sint nec ne, propriis observationibus 

 nullis suffulti dijudicare supersedemus. De polypis, inprimis secundiim 

 Ehrenberg, Lister al. dubium esse nequit. De iníusoriis loquuti 

 jam sumus. Cf. § 44. 



A d p e n Q i X. 



Organa canalis alimentaris accessoria, veluti hepar, lien al., nullum 

 motus vestigium demonstrare solent; tamen alia omnino est res quod 

 ad hepar molluscorum, cujus ductus non soIum initio, sed in extremos 

 usque fines luculentissime et vehementissime vibrant. 



49 § 46. 



III. Systema respiratorium. 



1. Mammalia. Totum systema respiratorium vibrat certissimisque 

 hac in re definitur ac cingitur limitibus. Motu gaudet et ex parte larynx, 

 trachea, bronchi, bronchia ad minima usque in pulmonibus ipsis inqui- 

 renda. Rimae glottidis margines, quum fines motus reperiundi faciant, 

 totum oris cavum, pharynx al. ne minimum quidem vestigium probare 

 valent. Mira vero ratione nasuš tamquam organon vere respiratorium 

 exstat cujus membrána cum in septo, tum in lateribus, conchis se, tuba 

 Eustachiana, sinibus frontalibus, antro Higmori al. vibrat. Tamen, quod 

 mucosa íacillime siccescat, motus partium in aére sólo retentarum celer- 

 rime et facillime evanescit. Membranae vero humidae per longius tem- 

 poris spatium motům ubique conservant. In canali lacrymali vibrationem 

 frustraquaesivimus, quamvis membranae eandem structuram, quam mem- 

 branarum vibrantium conspiceremus. Quae omnis res non solum quod 

 ad morphologiam, sed etiam quod ad organologiam maxima haud dubie 

 admiratione digna! 



2. Quae de mammalibus dieta šunt, ad a v es transferri possunt. 

 Est vero addenda ea non minimi momenti res, quod saccorum aěreorum 

 in iis reperiundorum superficies interna motům luculentissime exhibeat 

 vibratorium. 



3. In amphibiis aliud est. Vibrat primům tota systematis ipsius 

 respiratorii superficies i. e. larynx et trachea vel eorum rudimenta, 

 bronchi et pulmonum superficies,*) cavum naši et tuba Eustachiana; 

 deinde vero et totum oris cavum et pharynx, inde ab orificio externo 

 ad finem, qui definitissirne plerumque terminatur. Sic in Batrachiis et 

 Sauriis exacte finitur eo loco, quo trachea a pharynge recedit, neque 



*) Pulmonum horum animalium, quum superficies interna reticulata sit particula 

 compressorio micrototiiico ita comprimitur, ut marginibus tantum emergentibus motus 

 sit videndus. Cf. ea, quae hac de re diximus in Joh. Muller's Archiv. !. 5. p 396. 



328 



